Oružane snage Bosne i Hercegovine

**Oružane snage Bosne i Hercegovine** (OSBiH) su vojna sila Bosne i Hercegovine nastala transformacijom entitetskih vojski, bivše Vojske Federacije Bosne i Hercegovine (VFBiH) i bivše Vojske Republike Srpske (VRS). Civilni komandant OSBiH jest Predsjedništvo BiH a lanac komandovanja i kontrole ide preko MOBiH, Zajedničkog štaba OSBiH na dvije komande operativnog nivoa, i to OKOSBiH, koja u svom sastavu ima pet brigada (tri pješadijske brigade, brigadu zračnih snaga i PZO, te brigadu taktičke podrške) i KPOSBiH, koja u svom sastavu ima komandu za logistiku, personal i obuku. Sve navedene komande su multietničkog karaktera, dok su pješadijski bataljoni u sastavu pješadijskih brigada čisto etnički (bošnjački, hrvatski i srpski), a artiljerijski bataljoni u pješadijskim brigadama multietnički. Također, sve prištabske jedinice pri komandama pješadijskih brigada su multietničke. Brigade taktičke podrške i Zračnih snaga također su multietničkog sastava. U sastavu OSBiH jesu i tri "administrativne" komande ili tzv. pukovi. Oni baštine tradicije ratnih vojski u Bosni i Hercegovini, nemaju nikakvu operativnu funkciju i bave se obilježavanjem značajnih datuma iz historije bivših vojski u Bosni i Hercegovini.

Vidovi OSBiH su Kopnena vojska Bosne i Hercegovine i Ratno zrakoplovstvo i protivzračna odbrana Bosne i Hercegovine.

## Historija 
Nakon potpisivanja Dejtonskog sporazuma u Bosni i Hercegovini postojale su Vojska Federacije Bosne i Hercegovine (nastala spajanjem ARBiH i HVO-a) i Vojska Republike Srpske.

Prva formalna i zvanična oružana sila Republike Bosne i Hercegovine bila je Teritorijalna odbrana Bosne i Hercegovine. Formirana je 8. aprila 1992. i bila je nasljednik teritorijalne odbrane SR BIH, a koja je bila rezervni dio JNA. TO BIH je transformirana u Armiju Republike Bosne i Hercegovine, čiji je prvi komadant bio general Sefer Halilović. Armija RBiH je nakon Dejtonskog sporazuma integrirana u VFBiH, a nakon reforme odbrane 2006. godine personal je ušao u sastav jedinstvenih OSBiH.

Hrvatsko vijeće odbrane bilo je oružana sila samoproglašene Herceg-Bosne, čiji je integritet čuvala. HVO je formiran 8. aprila 1992. i postojao je sve do potpisivanja Dejtonskog sporazuma, nakon čega je integriran u VFBiH, a nakon reforme odbrane 2006. godine personal je ušao u sastav jedinstvenih OSBiH.

Vojska Republike Srpske formirana je 12. maja 1992. kao oružana sila tada nepriznate Republike Srpske. Nakon potpisivanja Dejtonskog sporazuma, ova oružana formacija postaje priznata kao zvanična oružana sila entiteta Republika Srpska i jedna od dvije oružane sile Bosne i Hercegovine sve do reforme odbrane 2006, kad je personal bivše VRS ušao u sastav jedinstvenih OSBiH.

## Zadaci OSBiH po Zakonu o odbrani 
* učešće u operacijama kolektivne sigurnosti, u operacijama za podršku miru i samoodbrani, uključujući i borbu protiv terorizma,
* zaštita suvereniteta i teritorijalnog integriteta Bosne i Hercegovine kao nezavisne države i njenih građana, 
* pomoć civilnim organima u reagiranju na prirodne i druge katastrofe i nesreće,
* protivminsko djelovanje u Bosni i Hercegovini,
* ispunjenje međunarodnih obaveza Bosne i Hercegovine.

## Struktura oružanih snaga 
 vojnoj bazi.]]

Zajednički štab Oružanih snaga Bosne i Hercegovine smješten je u Sarajevu na Bistriku. Dvije podređene komande razmještene su u NATO Bazi Butmir kod Sarajeva – OKOSBiH te u Kasarni Kozara u Banjoj Luci KPOSBiH.

Pješadijski pukovi baštine identitet i vojno naslijeđe jedinica i konstitutivnih naroda (Bošnjaka, Hrvata i Srba) iz kojih potječu: Armije Republike Bosne i Hercegovine (ARBiH), Hrvatskog vijeća odbrane (HVO) i Vojske Republike Srpske (VRS). Pukovi i komande pukova nemaju operativna ni administrativna ovlaštenja. Svaki puk ima malu, neoperativnu komandu puka i personal, a pripadnici tih pukova su raspoređeni u tri bataljona, u tri pješadijske brigade OSBIH.
* **Operativna komanda** (Butmir Sarajevo)
****4. pješadijska brigada** (Čapljina)
*** 1. pješadijski bataljon (Livno)
*** 2. pješadijski bataljon (Bileća)
*** 3. pješadijski bataljon (Goražde)
*** Artiljerijski bataljon (Mostar)
*** Izviđačka četa (Čapljina)
*** Vod veze (Čapljina)
*** Vod vojne policije (Čapljina)
** **5. pješadijska brigada** (Baza Dubrave Tuzla)
*** 1. pješadijski bataljon (Zenica)
*** 2. pješadijski bataljon (Kiseljak)
*** 3. pješadijski bataljon (Bijeljina)
***  Artiljerijski bataljon (Žepče)
*** Izviđačka četa (Baza Dubrave Tuzla)
*** Vod veze (Baza Dubrave Tuzla)
*** Vod vojne policije (Baza Dubrave Tuzla)
****6. pješadijska brigada** (Kozara Banja Luka)
*** 1. pješadijski bataljon (Kozara Banja Luka)
*** 2. pješadijski bataljon (Bihać)
*** 3. pješadijski bataljon (Orašje)
*** Artiljerijski bataljon (Doboj)
*** Izviđačka četa (Kozara Banja Luka)
*** Vod veze (Kozara Banja Luka)
*** Vod vojne policije (Kozara Banja Luka)
****Brigada za taktičku podršku** (Sarajevo Rajlovac)
***  Oklopni bataljon (Baza Dubrave Tuzla)
*** Inžinjerski bataljon (Derventa)
*** Vojnoobavještajni bataljon (Rajlovac, Sarajevo)
*** Bataljon vojne policije  (Rajlovac, Sarajevo)
*** Deminerski bataljon (Rajlovac Sarajevo), Ujedno i škola za deminiranje
*** Bataljon veze (Pale)
*** ABHO četa (Baza Dubrave Tuzla)
** **Brigada ratnog zrakoplovstva i protivzračne odbrane** (Kozara – Banja Luka)
***  1. Helikopterski skvadron (Mahovljani - Banja Luka)
***  2. Helikopterski skvadron (Sarajevo)
*** Bataljon PVO (Sarajevo)
*** Bataljon vazdušnog osmatranja, javljanja i navođenja (Kozara - Banja Luka)
*** Bataljon zračne podrške (Sarajevo, Banja Luka)
* **Komanda za podršku OS BIH** (Banja Luka)
****Komanda za upravljanje personalom** (Banja Luka)
****Komanda za obuku i doktrinu** (Travnik)
****Komanda logistike** (Doboj)

bez okvira|520x520piksel

## Komandovanje i kontrola OS BIH 
[thumb|Član predsjedništva BIH [Nebojša Radmanović i bivši član Haris Silajdžić vrše smotru pripadnika OSBIH]]
Vrhovni komandant Oružanih snaga Bosne i Hercegovine je Predsjedništvo Bosne i Hercegovine. Predsjedništvo komanduje preko ministra odbrane, koji je odgovoran za stvaranje i održavanje odbrambenog kapaciteta kako bi se osigurala zaštita suvereniteta, teritorijalnog integriteta, političke nezavisnosti i međunarodnog subjektiviteta Bosne i Hercegovine. Prvi u vojnom lancu komandovanja podređen MOBiH je Zajednički štab OS BIH, koji politike i odluke ministarstva odbrane pretvara u realne i detaljne planove. Daljnji lanac komande se dijeli na operativnu i komandu za podršku. Operativna komanda OS BIH ima komandu nad svim brigadama u svom sastavu. Komandant OKOSBiH odgovoran je za sve obuku i operacije operativnih sastava OSBiH. Komanda za podršku OS BIH upravlja personalom, logistikom i institucionalnom obukom u centrima za obuku OSBiH.

## Vidovi, rodovi i službe u OSBiH 
Oružane snage BIH sastoje se iz vidova, rodova i službi.

### Vidovi 
Vidovi su:
*kopnena vojska,
*zrakoplovstvo i protuzračna odbrana.

### Rodovi 
*Pješadija
*Artiljerija
*Artiljerijsko-raketne jedinice protivzračne odbrane
*Oklopno-mehanizirane jedinice
*Avijacija
*Inženjerija
*Veza
*Atomsko-biološko-hemijska odbrana
*Elektronsko izviđanje i protivelektronska borba
*Zračno osmatranje i javljanje
*Vojnoobavještajni

thumb|MARPAT uniforma

### Službe 
*Tehnička
*Zrakoplovna tehnička
*Služba vojne policije
*Saobraćajna
*Intendantska
*Sanitetska
*Veterinarska
*Građevinska
*Finansijska
*Pravna
*Geodetska
*Informatička
*Muzička
*Vjerska
## Djelatnici u Oružanim snagama BiH 
Na službi u Oružanim snagama mogu biti vojna lica, civilna lica i kadeti. Vojna lica su profesionalna vojna lica i lica u rezervnom sastavu dok su na službi.

Oružane snage BIH imaju približno 10.000 profesionalnih vojnih lica, 5.000 lica u rezervnom stanju i 1.000 civilnih djelatnika.

### Profesionalna vojna lica 
thumb|Pripadnik OS BIH prilikom međunarodne vojne vježbe "Immediate Response" 2012. u Slunju
*Vojnici
*Podoficiri
*Oficiri
*Generali

### Lica u rezervnom sastavu 
*Rezervni vojnici
*Rezervni podoficiri
*Rezervni oficiri
*Rezervni generali

### Kadeti 
[mini|Oružane snage Bosne i Hercegovine imaju 36 rumunskih višecijevnih bacača raketa [APR-40.]]
Kadeti su lica koja se u stručnim vojnim školama i akademijama obrazuju za profesionalnu vojnu službu u Oružanim snagama. Kadeti imaju prava i obaveze propisane ovim zakonom i propisima koje donosi ministar odbrane Bosne i Hercegovine.

## Obilježja i činovi u Oružanim snagama BiH 
### Obilježja 
mini|Zastava Oružanih snaga Bosne i Hercegovine.

Obilježja se nalaze na kapi ili beretki, desnom ramenu i lijevom ramenu uniforme svih pripadnika Oružanih snaga. Svi osim oficira u činu generala na kapi / beretki nose bedževe kopnene vojske ili zrakoplovstva i protuzračne odbrane Oružanih snaga. Na kapi/beretki oficira u činu generala nalazi se bedž grba Bosne i Hercegovine s mačevima i zlatnim vijencem. Obilježje na desnom ramenu svih pripadnika Oružanih snaga je zastava Bosne i Hercegovine. Pripadnici pukova na lijevom ramenu nose obilježje svog puka. Dodatna obilježja brigade, druge institucije, odnosno jedinice nose se ispod obilježja puka na lijevom ramenu. standardna uniforma u OS BIH je MARPAT.
Datoteka:BedzKoV.jpg|Obilježje KoV kapa/beretka OSBiH
Datoteka:BedzViPVO.jpg|Obilježje ViPVO kapa/beretka OSBiH
Datoteka:BedzGen.jpg|Obilježje generala kapa/beretka OSBiH

###### Amblem 

Datoteka:OS BIHamblem.jpg| Starija verzija amblema 
Datoteka:AFBIH Coat of Arms 021-001.png|Novija (poboljšana) verzija amblema

### Činovi 
#### Vojnički činovi 
*Vojnik
*Vojnik 1. klase
*Kaplar

Obilježja činova vojnika sastoje se od ševrona srebrene boje.

#### Podoficirski činovi 
*Vodnik
*Stariji vodnik
*Stariji vodnik 1. klase
*Zastavnik
*Zastavnik 1. klase

Obilježja činova podoficira sastoje se od ševrona i žute pruge na početku epolete.

#### Oficirski činovi 
*Potporučnik
*Poručnik
*Kapetan
*Major
*Pukovnik
*Brigadir

Obilježja činova oficira podporučnika, poručnika i kapetana sastoje se od srebrenih pruga na početku epolete (na ramenu) i srebrenih zvijezda. Obilježja činova oficira majora, pukovnika i brigadira sastoje se od mačeva na početku epolete oivičenih srebrenom prugom i srebrenih zvijezda.

#### Generalski činovi 
*Brigadni general
*General-major
*General-pukovnik

Obilježja čina generala sastoje se od grba Bosne i Hercegovine s mačevima okruženim zlatnim vijencem od hrastovih listova i zlatnim zvijezdama sa sedam krakova na epoleti oivičenoj zlatnom prugom.

## Pukovi 
mini|Tenkovi T-55 OS BIH.
Pješadijski pukovi baštine identitet i vojno naslijeđe jedinica i konstitutivnih naroda (Bošnjaka, Hrvata i Srba) iz kojih potječu: Armije Republike Bosne i Hercegovine (ARBiH), Hrvatskog vijeća odbrane (HVO) i Vojske Republike Srpske (VRS). Pukovi i komande pukova nemaju operativna ni administrativna ovlaštenja. Svaki puk ima malu, neoperativnu komandu puka i personal.

Komande pukova mogu:
*upravljati muzejom puka
*kontrolirati finansijski fond puka
*pripremati, istraživati i njegovati historiju puka
*objavljivati biltene puka
*čuvati kulturno-historijsko naslijeđe puka
*davati uputstva o održavanju posebnih svečanosti
*davati uputstva o običajima, odjeći i ponašanju puka
*voditi oficirske, podoficirske i vojničke klubove.

Pukovi mogu u svom sastavu imati aktivnog, rezervnog ili penzionisanog oficira koji služi kao pukovnik puka. Pukovnik puka je isključivo počasni položaj i nema operativna ni administrativna ovlaštenja.
Datoteka:Patch of 1. Infantry (Guard) Regiment.svg|1. Pješadijski (Gardijski) Puk
Datoteka:II Pješadijski Puk (Rendžerski) Oružane Snage BIH.png|2. Pješadijski (Rendžerski) Puk
Datoteka:III pješadijski puk (Republika Srpska) OS BiH.svg|3. Pješadijski (Republika Srpska) Puk

## Mirovne misije 
Učešće u mirovnim misijama jedan je od zadataka Oružanih snaga Bosne i Hercegovine.
Operacije podrške miru su jedan od najznačajnih segmenata u okviru kojeg zemlje kandidati za punopravno članstvo u NATO-u imaju priliku dati doprinos kolektivnoj bezbjednosti. Pripadnici oružanih snaga više država i različitih nacionalnosti rade u partnerstvu kako bi ostvarili zajednički cilj, a to je kolektivna bezbjednost.

U 2020. pripadnici oružanih snaga Bosne i Hercegovine učestvuju u misijama: *Odlučna podrška* u Afganistanu, *Monusco* u Demokratskoj Republici Kongo i *Minusma* u državi Mali.

## Galerija 

Datoteka:ISAFBHTF.jpg|Pripadnici OS BIH u ISAF misiji
Datoteka:Twin Bosnian soldiers, both military police officers, pose for a photo during Saber Junction 2014 at the Hohenfels Training Area in Hohenfels, Germany, Sept 140902-A-ZG808-129.jpg|Pripadnici OS BIH
Datoteka:Coordination (7315630636).jpg|Pripadnik OS BIH tokom vojne vježbe
Datoteka:LineBHISAF.jpg|Pripadnici OS BiH
Datoteka:Bosnian MP.jpg|Pripadnik OS BiH (2009)
Datoteka:Immediate Response 2012 (7315632794).jpg|Vojnik 1. pješačke pukovnije (tradicionalna pukovnija HVO)
Datoteka:In ambush (7315633748).jpg|Vojnik u maskirnoj odjeći
Datoteka:Lead curtain (7315634228).jpg|Vježba 2012

## Također pogledajte 
* Armija Republike Bosne i Hercegovine
* Hrvatsko vijeće odbrane
* Vojska Republike Srpske
* Vojska Federacije Bosne i Hercegovine
* Ubistvo dva vojnika u Sarajevu 18. novembra 2015.

## Reference
## Vanjski linkovi 
*Ministarstvo odbrane BiH 
*Slike i podaci o OS BIH (engleski)

Kategorija:Institucije Bosne i Hercegovine
Kategorija:Vojska Bosne i Hercegovine